CELEX: 32020D0610
Language: lv
Date: 2020-05-04 00:00:00
Title: Padomes Lēmums (KĀDP) 2020/610 (2020. gada 4. maijs) par dažu palestīniešu pagaidu uzņemšanu Eiropas Savienības dalībvalstīs

5.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 142/5
               
            
         PADOMES LĒMUMS (KĀDP) 2020/610
         (2020. gada 4. maijs)
         par dažu palestīniešu pagaidu uzņemšanu Eiropas Savienības dalībvalstīs
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu un 31. panta 1. punktu,
         tā kā:
         
                     (1)
                  
                  
                     Padome 2018. gada 18. jūnijā pieņēma Lēmumu (KĀDP) 2018/882 (1), ar ko paredzēja vēl uz 24 mēnešiem pagarināt derīguma termiņu dažu palestīniešu ieceļošanas un uzturēšanās atļaujām to dalībvalstu teritorijā, kuras minētas Padomes Kopējā nostājā 2002/400/KĀDP (2).
                  
               
                     (2)
                  
                  
                     Pamatojoties uz izvērtējumu par Kopējās nostājas 2002/400/KĀDP piemērošanu, Padome uzskata, ka minēto atļauju derīguma termiņš būtu jāpagarina vēl uz 24 mēnešiem,
                  
               IR PIEŅĒMUSI ŠO LĒMUMU.
         
            1. pants
            Kopējās nostājas 2002/400/KĀDP 2. pantā minētās dalībvalstis vēl par 24 mēnešiem, sākot ar 2020. gada 31. janvāri, pagarina derīguma termiņu ieceļošanas un uzturēšanās atļaujām, ko šīs dalībvalstis piešķīrušas, ievērojot minētās kopējās nostājas 3. pantu.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 4. maijā
            
               
                  Padomes vārdā –
               
               
                  priekšsēdētājs
               
               G. GRLIĆ RADMAN
            
         
         
            (1)  Padomes Lēmums (KĀDP) 2018/882 (2018. gada 18. jūnijs) par dažu palestīniešu pagaidu uzņemšanu Eiropas Savienības dalībvalstīs un ar ko groza Kopējo nostāju 2002/400/KĀDP (OV L 155, 19.6.2018., 8. lpp.).
         
            (2)  Padomes Kopējā nostāja 2002/400/KĀDP (2002. gada 21. maijs) par dažu palestīniešu pagaidu uzņemšanu Eiropas Savienības dalībvalstīs (OV L 138, 28.5.2002., 33. lpp.).